**FARSKÉ OZNAMY – filiálky NEMČICE / Farnosť Topoľčany**

**Nedeľa najsvätejšej Trojice**

(30.5.2021 – 6.6.2021)

▪ **Sv. omše v týždni a ich úmysly**:

*Štvrtok*: 7.30 h. + Ján a Mária Hroššoví, rodičia 2 strán, Anna a Štefan Hanoví

(*Božie Telo*) 18.00 h. + Emília a Emil Pavlíkoví (z 10.1.)

*Piatok*: 19.00 h. + Gejza a Mária Haloví a rod. Červíková

*Nedeľa*: 9.00 h. +Mária Gričová (1. výročie)

▪ V sobotu 5.6.2021 majú slávnosti 1. sv. prijímania žiaci ZŠ Škultétyho. O 9.00 hod. sú to žiaci 4. ročníka a o 11.00 hod. žiaci 3. ročníka. Spovedanie detí a ich blízkych bude v piatok 4.6. vo farskom kostole a to od 16.00 hod. štvrtákov a ich blízkych a od 17.00 tretiakov a ich blízkych. Od 18.00 hod. je spovedanie ostatných ľudí k 1. piatku.

▪ Každý víkend počas júna organizujeme 9 slávností 1. sv. prijímania pre cca 350 detí. Z tohto dôvodu a i zmenou protiepidemiologických nariadení nastanú tieto úpravy: Obnovuje sa sv. omša v piatky o 11.30 hod, avšak tým sa ruší sv. omša v piatok o 8.00 hod. Rušia sa už sv. omše, ktoré sme v nedele pridávali a to v Topoľčanoch o 17.00 hod. a v Nemčiciach o 10.30 hod. Sv. omša počas júna v sobotu ráno bude vo farskom kostole o 7.30 hod. a v Nemčiciach v júnové piatky o 19.00 hod. Mariánske večeradlo bude v sobotu 5.6. o 17.15 hod. A úradné hodiny kancelárie Farského úradu sú počas júna v piatok upravené a budú od 15.00 do 16.00 hod. Zároveň v piatky počas júna prípadné pohreby môžu byť najneskôr o 15.00 hod. Ďakujeme za porozumenie.

▪ Vo štvrtok je slávnosť Najsvätejšieho Kristovho Tela a Krvi (Božie Telo). Býva to inak cirkevne prikázaný sviatok, avšak teraz je dišpenzovaný. V Nemčiciach aj k 1. piatku sa bude spovedať vo štvrtok ráno od 7.00 a večer od 17.00 hod. Pobožnosť bude len pri večernej sv. omši, avšak len v kostole a to bez oltárikov a procesie.

▪ To jest sv. omše v našej farnosti v týždni 31.5. – 6.6.2021 sú nasledovne:

**Topoľčany**: Pondelok – streda: 6.30; 8.00; 18.30 hod.

 Štvrtok (Božie Telo): 6.30; 8.00; 11.30; 17.00; 18.30 hod.

 Piatok: 6.30; 11.30; 18.30 hod.

 Sobota: 7.30; 9.00 + 11.00 (1. sv. prijímania ZŠ Škultétyho); 18.30 hod.

 Nedeľa: 6.00; 7.30; 9.00; 10.30; 18.30 hod.

**Nemčice:** Štvrtok: 7.30 a 18.00 hod. | Piatok o 19.00 hod. | Nedeľa: 9.00 hod.

▪ Dávame do pozornosti, že do zajtra 31.5. je možné cez Mobilný Rozhlas mesta sa zúčastniť hlasovania na názov nového cyklomosta cez rieku Nitru. A sú tam aj pre nás inšpiratívne názvy ako je napríklad Most sv. Floriána – patróna mesta Topoľčany, ktorý je zobrazovaný s vodou alebo Most Ladislava Dorušáka. Kto chce, zahlasujte!

▪ V týždni bolo darovaných na kostol 20,- a 100,- € a cez farský účet na kostol v Nemčiciach a na potreby farnosti 25,- a 40 €. Ďakujeme všetkým dobrodincom i našim záhradníkom za novú kvetinovú výsadbu za farským kostolom na námestí, ktorú sme financovali. Všetkým vyslovujeme srdečné Pán Boh zaplať a odmeň!